ફ્ૂલોના રંગ એમાં રહેલા એન્થોસ્યાનિન નામના રંગકણોના કારણે બને છે. આ રંગકણ ફ્લાવાનોઈડ્સ નામના રસાયણમાંથી બને છે. આ રસાયણ ગુલાબના ફૂલમાં હોય છે એવો લાલ, ગુલાબી અને વાયોલેટ કે ઓર્કિડના ફૂલોમાં હોય છે એ વાદળી અને જાંબુડિયો રંગ બને છે. ગલગોટાના ફૂલોમાં હોય છે એવા લાલ, પીળો અને કેસરી રંગ કેરોટેનોઈડ્સ નામના બીજા રસાયણના કારણે બને છે. આ રસાયણ ફ્લાવાનોઈડ્સની સાથે ઓછું-વધતું મિક્સર બનાવીને જુદા રંગકણો બનાવે છે. એટલે આવા બધા ફ્ૂલના રંગ બંને રસાયણમાંથી બનતા રંગકણો વડે બને છે.